અમે જીત્યા, પણ ફાઈનલમાં બેસ્ટ ન રમ્યા: દ્રવિડ | We Got The Result But Did Not Play Our Number One Game In Final Says Rahul Dravid - Cricket | I Am Gujarat
Gujarati News Cricket અમે જીત્યા, પણ ફાઈનલમાં બેસ્ટ ન રમ્યા: દ્રવિડ
Updated: Feb 05, 2018 22:16 pm IST
1/7દ્રવિડે કહ્યું- જીતની ખુશી પણ ફાઈનલમાં બેસ્ટ ન રમ્યા
નવી દિલ્હી: ન્યૂઝીલેન્ડમાં રમાયેલા અંડર-19 વર્લ્ડ કપમાં વર્લ્ડ ચેમ્પિયન બનીને સ્વદેશ ફરેલી ટીમ ઈન્ડિયાના કોચ રાહુલ દ્રવિડ અને કેપ્ટન પૃથ્વી શૉ પ્રથમવાર મીડિયા સામે આવ્યા. આ પ્રસંગે રાહુલે પોતાની ટીમની સિદ્ધિ પર સંતોષ વ્યક્ત કરતા કહ્યું કે, 'ભલે અમને ફાઈનલમાં મનપસંદ રિઝલ્ટ મળ્યું પરંતુ આ મેચમાં અમારી રમત સૌથી શ્રેષ્ઠ નહોતી.'
ખેલાડીઓ પર ગર્વ
દ્રવિડે કહ્યું કે, 'મને આ ખેલાડીઓ પર ગર્વ છે જેમણે વર્લ્ડકપ વિનર વાળો મેડલ મેળવ્યો. પણ હું નથી માનતો કે, ફાઈનલમાં અમે અમારું સર્વશ્રેષ્ઠ પ્રદર્શન કર્યું. પરંતુ અમને તે જ પરિણામ મળ્યું જે અમે ઈચ્છતા હતા.'
2/7ચેમ્પિયન બનવા કરતા તેની પ્રક્રિયા વધુ સંતોષજનક
આ પૂર્વ દિગ્ગજ બેટ્સમેને કહ્યું કે, તેના માટે વર્લ્ડ ચેમ્પિયન બનવાથી વધારે તે સંતોષજનક પ્રક્રિયા છે, જેમાં ટીમ તૈયાર થઈ અને પોતાના અનુભવોના આધારે અહીં સુધી પહોંચી.
3/7આ રીતે તૈયાર કરાઈ ટીમ
દ્રવિડે કહ્યું કે, 'આ સમગ્ર પ્રક્રિયા 15-16 મહિના પહેલા શરૂ થઈ હતી. ખેલાડીઓને વિકસિત કરવા અને તેમના માટે યોજનાઓ બનાવવી એક સારી પ્રક્રિયા હતી. અમારે રિફાઈનિંગ અને વિકાસની પ્રક્રિયાને જારી રાખવાની જરૂર છે.'
4/7ગુરુએ શિષ્યોની કરી પ્રશંસા
દ્રવિડે કહ્યું કે, 'બાળકો તરીકે તેમને એ સ્તર પર એવા અનુભવ મળ્યા છે, જેને તેઓ જીવનભર યાદ રાખશે. દર્શકોની ભીડની સામે એવી મેચોમાં રમવું જેનું પ્રસારણ ટીવી પર થઈ રહ્યું છે. આવી જ હાઈ-પ્રેશર ફાઈનલ મેચમાં રમવું તેમના માટે એક મોટી વાત છે.'
5/7અસલી કસોટી હવે શરૂ થશે
એ હકીકત છે કે, આ બાળકોને અહીં જેવું સ્વાગત મળી રહ્યું છે અને જેવી રીતે તેઓ મીડિયાને ફેસ કરી રહ્યાં છે, જે તેમના માટે એક મોટો અનુભવ છે. પરંતુ તેમની અસલી પરિક્ષા હવે શરૂ થશે અને મેં આ અંગે ટિનેજર્સ ખેલાડીઓ સાથે વાત કરી છે.
6/7સતત શ્રેષ્ઠ પ્રદર્શન કરવું પડશે
દ્રવિડે પોતાની યુવા ટીમને યાદ અપાવ્યું કે, તેમની પહેલા જે ટીમ ઈન્ડિયાએ 2012માં આ ટાઈટલ જીત્યું હતું, તે ટીમનો એક જ ખેલાડી ભારતની સીનિયર ટીમ માટે થોડીક જ મેચ રમી શક્યો. આવામાં આ ખેલાડીઓ માટે એ સ્પષ્ટ છે કે, તેમને સખત મેહનત કરવી પડશે અને જ્યારે તેમને ટીમ ઈન્ડિયામાં રમવાની તક મળે તો સારું પ્રદર્શન કરવું પડશે.
7/7કેપ્ટન પૃથ્વી શૉએ જણાવ્યો પોતાનો સંઘર્ષ
આ પ્રસંગે કેપ્ટન પૃથ્વી શૉએ પણ પોતાના ક્રિકેટ સફરમાં શરૂઆતી પડકારોને યાદ કર્યા અને કહ્યું કે, કેવી રીતે આજે તે અહીં પહોંચ્યો છે. તેણે આનો શ્રેય પોતાના પિતાને આપ્યો. તેણે કહ્યું કે, 'આ મારા માટે સરળ નહોતું. હું વિરારમાં રહેતો હતો અને હું મારા પિતાનો આભાર માનું છું કે, તેઓ મને દરેક જગ્યાએ લઈને ગયા. તે ખૂબ કપરા દિવસો હતા, પરંતુ કંઈક મેળવવા માટે સખત મેહનત કરીએ તો સફળતા મળે જ છે અને તેનાથી મોટો સંતોષ બીજો કોઈ નથી હોતો.'